CELEX: 32006R0600
Language: fi
Date: 2006-04-18 00:00:00
Title: Komission asetus (EY) N:o 600/2006, annettu  18 päivänä huhtikuuta 2006 , tiettyjen tavaroiden luokittelusta yhdistettyyn nimikkeistöön

19.4.2006   
            
            
               FI
            
            
               Euroopan unionin virallinen lehti
            
            
               L 106/5
            
         
      KOMISSION ASETUS (EY) N:o 600/2006,
   annettu 18 päivänä huhtikuuta 2006,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/9 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä huhtikuuta 2006.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 486/2006 (EUVL L 88, 25.3.2006, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      LIITE
      
                  Tavaran kuvaus
               
               
                  Luokitus
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote, joka koostuu tummanpunaisesta vaahtoamattomasta nesteestä, jossa ei ole sakkaa. Sen alkoholipitoisuus on noin 16 tilavuusprosenttia, josta laboratorioanalyysin mukaan vähintään puolta ei ole saatu rypäleistä.
                  Tuote on valmistettu rypäleen puristemehusta (grape must), johon lisätään käymisen aikana juurikassokeria ja maissista saatua etyylialkoholia.
                  Parametriarvot:
                  
                              —
                           
                           
                              :
                           
                           
                              sokereiden kokonaismäärä
                           
                           
                              :
                           
                           
                              169,7 g/l,
                           
                        
                              —
                           
                           
                              :
                           
                           
                              sitruunahappo
                           
                           
                              :
                           
                           
                              1,4 g/l,
                           
                        
                              —
                           
                           
                              :
                           
                           
                              viinihappo
                           
                           
                              :
                           
                           
                              1,4 g/l,
                           
                        
                              —
                           
                           
                              :
                           
                           
                              omenahappo
                           
                           
                              :
                           
                           
                              0,2 g/l,
                           
                        
                              —
                           
                           
                              :
                           
                           
                              etikkahappo
                           
                           
                              :
                           
                           
                              0,3 g/l.
                           
                        Tuote on maultaan makea, terävähkö, kirpeä, voimakasarominen ja hieman mausteinen.
                  Tuote on tarkoitettu sellaisenaan juotavaksi. Se on pakattu 0,75 litran pulloihin.
               
               
                  2206 00 59
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 22 ryhmän 5 lisähuomautuksen c kohdan, sekä CN-koodien 2206 00 ja 2206 00 59 nimiketekstin mukaisesti.
                  Tuote on luokiteltava nimikkeeseen 2206, vaikka se on väkevöity alkoholia lisäämällä, koska sillä on yhä tähän nimikkeeseen kuuluvan tuotteen luonne (ks. harmonoidun järjestelmän selitykset, nimike 2206, 3 kohta).
                  Tuotetta ei voida luokitella nimikkeeseen 2204”muuna viininä”, koska tuotteen suuri sitruunahappo- ja sokeripitoisuus muuttaa sen luonnetta niin, ettei sitä voida pitää nimikkeen 2204 mukaisena tuoreista rypäleistä valmistettuna viininä.
                  Harmonoidun järjestelmän selityksissä olevan nimikettä 2204 koskevan 1 kohdan 4 alakohdan mukaan jälkiruokaviinit (väkevät viinit) tehdään joskus väkevämmiksi lisäämällä niihin alkoholia. Tuotetta ei kuitenkaan voida pitää nimikkeessä 2204 tarkoitettuna väkevänä viininä, koska 22 ryhmän 5 lisähuomautuksen c kohdan mukaan vain viinintislauksesta saadun tuotteen lisääminen on sallittua.